cyanic-selkie/wikianc huggingface dataset:
คีรี กาญจนพาสน์
ระบบขนส่งมวลชนทางรางสายแรกของประเทศไทย
ในปี พ.ศ. 2533 กรุงเทพมหานคร โดยการนำของ พล.ต.จำลอง ศรีเมือง ผู้ว่าราชการกรุงเทพมหานครในขณะนั้น ได้มีการเปิดประมูลโครงการระบบขนส่งมวลชนกรุงเทพมหานคร ซึ่ง บริษัท ธนายง จำกัด ในนามของคีรี กาญจนพาสน์ ได้เข้าร่วมประมูลโครงการ โดยมีบริษัทคู่แข่งที่เข้าร่วมประมูลอีก 3 บริษัท และสามารถชนะการประมูลได้ ในเวลาต่อมากรุงเทพมหานครได้อนุมัติสัมปทานในการก่อสร้างและจัดการก่อสร้างให้กับ บริษัท ธนายง จำกัด (บีทีเอส กรุ๊ป โฮลดิ้งส์ ในปัจจุบัน) ซึ่งเดิมเป็นระบบรถไฟรางเบา (ไลท์เรล) แต่ก็เกิดปัญหาในระหว่างการก่อสร้าง นั่นคือการสร้างศูนย์ซ่อมบำรุงที่สวนลุมพินี ซึ่งประชาชนได้ออกมาคัดค้านการสร้างศูนย์ซ่อมบำรุงในพื้นที่ดังกล่าว เนื่องจากผิดพระราชประสงค์ของพระบาทสมเด็จพระมงกุฎเกล้าเจ้าอยู่หัว ที่พระราชทานพระราชทรัพย์ส่วนพระองค์ในการสร้างสวนสาธารณะของประชาชน จนเป็นเหตุให้ต้องต่อขยายเส้นทางไปถึงสถานีขนส่งผู้โดยสารกรุงเทพ (หมอชิต) และเนื่องจากมีระยะทางที่ไกลขึ้น จึงต้องเปลี่ยนรูปแบบการก่อสร้างของโครงการ จากระบบรถไฟรางเบาเป็นระบบรถไฟรางหนัก
หลังจากที่รถไฟฟ้าธนายง (รถไฟฟ้าบีทีเอส ในปัจจุบัน) เปิดให้บริการในปี พ.ศ. 2542 ผลตอบรับกลับไม่ได้ตามที่ตั้งเป้าไว้ เนื่องจากเกิดสภาวะขาดทุน ระยะทางของเส้นทางยังสั้น ประกอบกับยังไม่มีรถไฟฟ้าสายอื่นมาช่วยเสริมโครงข่ายเส้นทางให้สมบูรณ์ยิ่งขึ้น และที่สำคัญคือเรื่องราคาค่าโดยสาร ซึ่งเศรษฐกิจในขณะนั้นกำลังอยู่ในช่วงฟื้นตัวอันมาจากวิกฤตเศรษฐกิจ พ.ศ. 2540 ทำให้รถไฟฟ้ายังคงไม่ใช่ทางเลือกในการเดินทางที่ดีที่สุด จนกระทั่งปี พ.ศ. 2551 ผู้โดยสารที่มาใช้บริการรถไฟฟ้าบีทีเอสมีจำนวนเพิ่มมากขึ้นและรายได้ก็เพิ่มมากขึ้นด้วย คีรีตัดสินใจปรับโครงสร้างทางธุรกิจ โดยให้ ธนายง เข้าไปเทคโอเวอร์บีทีเอสซี และเปลี่ยนชื่อมาเป็น บีทีเอส กรุ๊ป โฮลดิ้งส์ ในปัจจุบัน คีรีได้เข้าซื้อหุ้นสื่อโฆษณาจากวีจีไอ และได้สัมปทานบริหารสื่อโฆษณาบนสถานีรถไฟฟ้าและขบวนรถไฟฟ้าด้วย
จังหวัดโรมโบลน
จังหวัดโรมโบลน เป็นจังหวัดเกาะในเขตมีมาโรปา ประเทศฟิลิปปินส์ ประกอบด้วยเกาะหลักอย่างเกาะตาบลาส ซึ่งเป็นเกาะที่ใหญ่ที่สุดและครอบคลุมเทศบาลทั้งเก้าแห่ง และเกาะซีบูยัน ซึ่งเป็นที่ตั้งของเทศบาลโรมโบลน ศูนย์กลางของจังหวัด จังหวัดนี้ตั้งอยู่ทางทิศใต้ของจังหวัดมารินดูเกและเกซอน อยู่ทางทิศตะวันออกของจังหวัดโอกซีเดนตัลมินโดโร ทิศเหนือของจังหวัดอักลันและคาปิซ และทิศตะวันตกของจังหวัดมัสบาเต ในปี ค.ศ. 2015 มีประชากร 292,781 คน
ผู้อาศัยภายในจังหวัดนี้แบ่งได้สามกลุ่มชาติพันธุ์ ได้แก่ โรมโบลมาโนน, โอนฮัน และอาซี ซึ่งแต่ละกลุ่มมีภาษาและธรรมเนียมเป็นของตนเอง ภาษาโรมโบลมาโนนถูกใช้กันอย่างแพร่หลายในเมืองโรมเบลนและซันอากุสตีน ภาษาโอนฮันใช้พูดกันในเทศบาลทางตอนใต้ของเกาะตาบลาสและเทศบาลซันโยเซ และภาษาอาซีใช้พูดกันในทางตะวันตกเฉียงเหนือของเกาะตาบลาส และเกาะคอร์คูรา, บันตอน และคอนเซปซิอง
ปัจจุบันจังหวัดโรมโบลนยังคงพึ่งพาการเกษตรเป็นหลัก โดยปลูกข้าวและมะพร้าวแห้ง และมีการประมง นอกจากนี้ยังมีอุตสาหกรรมหินอ่อน จนได้รับฉายา "เมืองหินอ่อนแห่งฟิลิปปินส์" และในไม่กี่ปีที่ผ่านมา จังหวัดนี้ได้กลายเป็นจุดหมายปลายทางของการท่องเที่ยวเชิงอนุรักษ์ ซึ่งมีชายหาดสีขาว จุดดำน้ำ ภูเขา และป่าฝน
ภูมิศาสตร์
โรมโบลนตั้งอยู่กึ่งกลางของประเทศฟิลิปปินส์ ประกอบด้วยสามเกาะหลัก (ตาบลาส, ซีบูยัน และโรมโบลน) และ 17 เกาะเล็ก ล้อมรอบด้วยน้ำทะเลลึก อยู่ใกล้กับเกาะมัสบาเตทางทิศตะวันออก เกาะมินโดโรทางทิศตะวันตก เกาะมารินดูเก‎ทางทิศเหนือ และเกาะปาไนทางทิศใต้ อยู่ห่างจากมะนิลาไปทางทิศใต้ประมาณ 187-169 กิโลเมตร การเดินทางไปยังเกาะต่าง ๆ ต้องใช้เรือ ยกเว้นเกาะตาบลาสที่มีสนามบินในประเทศ
ภูมิประเทศ
จังหวัดมีพื้นที่ 1,533.45 กิโลเมตร คิดเป็นร้อยละ 5.3 ของพื้นที่เขตมีมาโรปา ภูมิประเทศส่วนใหญ่เป็นภูเขามากถึงร้อยละ 40 ของพื้นที่จังหวัด และเป็นที่ลาดเอียงมากกว่าร้อยละ 50 ภูมิประเทศอื่น ๆ ได้แก่ เนินเขาและที่ราบแคบริมชายฝั่ง
ภูเขาส่วนใหญ่อยู่ที่ระดับความสูง 400 m เหนือระดับน้ำทะเล ชายฝั่งตะวันตกของเกาะตาบลาสเป็นแนวลูกคลื่น ส่วนฝั่งตะวันออกจะค่อนข้างขรุขระ พื้นที่ทางตอนใต้และตะวันตกเป็นที่ราบลูกฟูก ส่วนพื้นที่ขรุขระพบได้ทางตอนกลางของเกาะ ระดับความสูงที่สูงที่สุดอยู่ที่ 500 m เหนือระดับน้ำทะเล
เกาะซีบูยันมีภูมิประเทศเป็นภูเขาป่าทึบ พื้นที่ทางตะวันตกของเกาะค่อนข้างขรุขระ ส่วนทางตะวันออกจะเป็นลูกฟูก จุดสูงสุดอยู่ที่ภูเขากีติงกีติง ซึ่งสูง 2,058 เมตรเหนือระดับน้ำทะเล
พื้นที่เพาะปลูกส่วนใหญ่จะอบู่บนเกาะตาบลาส (เทศบาลโอดีออนกัน, ซันอันเดรส, ลูค และซันตาเฟ) และซีบูยัน ซึ่งจะลาดเอียงเล็กน้อย พื้นที่ที่สามารถพัฒนาได้อยู่ที่ร้อยละ 13 ของพื้นที่ทั้งจังหวัด
ความหลากหลายทางชีวภาพ
โรมโบลน โดยเฉพาะบนเกาะซีบูยัน เป็นสถานที่เพียงไม่กี่แห่งของประเทศที่สิ่งแวดล้อมทางธรรมชาติได้รับการอนุรักษ์อย่างดี โดยมีป่าฝนที่ไม่ถูกรุกรานถึง 75% ของเกาะ และมีแม่น้ำคันตีกัสกับน้ำตก 34 แห่ง ซีบูยันเป็นที่รู้จักกันในฉายา "กาลาปากอสแห่งเอเชีย" เพราะมีพืชและสัตว์เฉพาะถิ่นจำนวนมาก บางชนิดก็เพิ่งถูกค้นพบ โดยชนิดท้องถิ่นเหล่านี้ ได้แก่ สัตว์เลี้ยงลูกด้วยน้ำนม 9 ชนิด, กิ้งก่า 7 ชนิด, สัตว์สะเทินน้ำสะเทินบก 2 ชนิด, นก 3 ชนิด และพืชที่มีท่อลำเลียง 112 ชนิด ชนิดที่สำคัญ อาทิ Nepenthes argentii, Nepenthes sibuyanensis,  Nepenthes armin,  หนูตะเภาลายซีบูยัน, หนูผีซีบูยัน, ค้างคาวผลไม้จมูกท่อฟิลิปปิน, นกหัวขวานแถบคราม และนกฮูกเหยี่ยวโรมโบลน ส่วนบนเกาะตาบลาส มีนกท้องถิ่นอย่างน้อยสองชนิดที่ถูกค้นพบ ได้แก่ นกแซงแซวตาบลาส และนกแฟนเทลตาบลาส
ภูมิอากาศ
โรมโบลนมีภูมิอากาศแบบที่สามจากการแบ่งของโคโรนา ซึ่งถูกนำมาใช้ในปี ค.ศ. 1920 ภูมิอากาศแบบนี้ไม่มีการแบ่งฤดูแล้งกับฤดูฝนที่ชัดเจน โดยฤดูฝนจะอยู่ประมาณเดือนมิถุนายน-พฤศจิกายน และอาจขยายไปถึงเดือนธันวาคม ซึ่งเป็นช่วงที่มีลมมรสุมตะวันตกเฉียงใต้ ส่วนฤดูแล้งเริ่มตั้งแต่เดือนมกราคม-พฤษภาคม แต่ก็มีฝนตกบ้าง อุณหภูมิโดยเฉลี่ยต่อปีอยู่ที่ 27 C เดือนกุมภาพันธ์เป็นเดือนที่หนาวที่สุดที่ 20 C ส่วนเดือนพฤษภาคมเป็นเดือนที่ร้อนที่สุดที่ 35 C ลมมรสุมฮาบากัต จะพัดผ่านในช่วงเดือนมิถุนายน-ตุลาคม ส่วนลมอามีฮัน จะพัดผ่านในช่วงเดือนธันวาคม-กุมภาพันธ์
พระตำหนักเฉียนชิง
พระตำหนักเฉียนชิง (Qianqing Palace หรือ Palace of Heavenly Purity; ; แมนจู:; Möllendorff: kiyan cing gung) เป็นพระตำหนักหลังหนึ่งในตอนเหนือของพระราชวังต้องห้าม กรุงเป่ย์จิง ประเทศจีน เป็นพระตำหนักหลังใหญ่ที่สุดในบรรดาพระตำหนักสามหลังแห่งฝ่ายใน อีกสองหลัง คือ พระที่นั่งเจียวไท่ (交泰殿) และพระตำหนักคุนหนิง (坤寧宮)
พระตำหนักแห่งนี้เป็นอาคารมีจั่วสองชั้น ตั้งบนฐานหินอ่อนชั้นเดียว ในพระตำหนักแบ่งเป็น 2 ส่วน มีห้องนอน 9 ห้อง มีเตียงทั้งหมด 27 หลัง พระมหากษัตริย์ราชวงศ์หมิงจะบรรทมสลับกันไปเพื่อประโยชน์แห่งความปลอดภัย ธรรมเนียมนี้ประพฤติต่อมาถึงราชวงศ์ชิง แต่จักรพรรดิหย่งเจิ้งไม่ประสงค์จะใช้ห้องบรรทมเดียวกับจักรพรรดิคังซีพระบิดา จึงเสด็จไปประทับพระที่นั่งหย่างซิน (养心殿) พระมหากษัตริย์นับแต่นั้นก็เสด็จบรรทมที่พระตำหนักหยางซินสืบมา และเปลี่ยนพระตำหนักเฉียนชิงเป็นที่ออกขุนนาง ประชุมจฺวินจีชู่ (軍機處) และเลี้ยงโต๊ะ
กลางพระตำหนักมีราชอาสน์และโต๊ะทรงอักษร เหนือราชอาสน์ติดตั้งรูปมังกรขดไว้บนเพดาน และมีป้ายพระอักษร 4 ตัวที่จักรพรรดิซุ่นจื้อทรงไว้ ความว่า "เจิ้งต้ากวงหมิง" (正大光明) แปลว่า "เที่ยงตรงโปร่งใส"
นับแต่รัชกาลจักรพรรดิหย่งเจิ้ง พระมหากษัตริย์ทรงออกราชโองการลับตั้งรัชทายาทไว้สองฉบับข้อความเหมือนกัน ฉบับหนึ่งซ่อนไว้หลังป้ายพระอักษรนี้ อีกฉบับทรงพกไว้กับพระองค์เสมอ
วงศ์งูก้นขบ
วงศ์งูก้นขบ (Pipe snakes) เป็นวงศ์ของงูไม่มีพิษวงศ์หนึ่ง ใช้ชื่อวงศ์ว่า Cylindrophiidae ซึ่งในวงศ์นี้มีเพียงสกุลเดียว คือ Cylindrophis
มีรูปร่างโดยรวม คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามยาวและมีฟัน ช่องเปิดของตาอยู่ตรงรอยต่อระหว่างกระดูกฟรอนทัลกับกระดูกพาไรทัล ขากรรไกรล่างมีกระดูกโคโรนอยด์และกระดูกเดนทารีมีฟันหรือไม่มีฟัน มีกระดูกของรยางค์ขาคู่หลังที่ยังลดรูปไม่หมดและเป็นแท่งขนาดเล็กที่มองเห็นได้ทางช่องเปิดทวารร่วม มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อลำตัว มีปอดข้างซ้ายแต่มีขนาดเล็ก มีท่อนำไข่ทั้งสองข้างเจริญเท่ากัน
มีรูปร่างกลมและลำตัวใหญ่ มีความยาวตั้งแต่ 30-90 เซนติเมตร หางสั้นและปรับปรุงให้ส่วนหางแลดูคล้ายส่วนหัว รวมทั้งมีพฤติกรรมใช้หางเพื่อป้องกันตัวจากผู้คุกคามตลอดจนมีพฤติกรรมแสร้งตาย เมื่อถูกคุกคาม เกล็ดบริเวณใต้หางขยายเป็นแผ่นแข็งใหญ่เหมือนกับเกล็ดใต้หางของูวงศ์ Uropeltidae แต่พื้นผิวของตัวเกล็ดเรียบ มีลักษณะเป็นมันเงาวาว เกล็ดด้านท้องใหญ่กว่าเกล็ดด้านหลังเล็กน้อย อาศัยอยู่ในโพรงดินในพื้นที่ทั่วไปทั้งในป่าและพื้นที่ทำการเกษตรที่มีดินร่วนซุยและชุ่มชื้น หากินในเวลากลางคืนบนพื้นผิวดิน กินทั้งสัตว์ไม่มีกระดูกสันหลัง ได้แก่ ไส้เดือน และสัตว์มีกระดูกสันหลัง ได้แก่ ปลาไหล และงูด้วยกันชนิดอื่น ออกลูกเป็นตัว
รอแบร์ เคานต์แห่งมอร์แต็ง
รอแบร์ เคานต์แห่งมอร์แต็ง เอิร์ลที่ 2 แห่งคอร์นวอลล์ (Robert, Count of Mortain, 2nd Earl of Cornwall; ค.ศ.  1031–1095) เป็นขุนนางนอร์มันและเป็นน้องชายร่วมมารดาในพระเจ้าวิลเลียมผู้พิชิต รอแบร์เป็นหนึ่งในสหายร่วมรบของพระเจ้าวิลเลียมผู้พิชิตในยุทธการที่เฮสติงส์ และถือเป็นหนึ่งในผู้ถือครองที่ดินรายใหญ่ที่สุดในราชอาณาจักรอังกฤษในยุคของพระเจ้าวิลเลียมผู้พิชิตตามบันทึกดูมสเดย์ในปี ค.ศ. 1086
เคานต์แห่งมอร์แต็ง
รอแบร์เป็นน้องชายต่างบิดาของวิลเลียมผู้พิชิต ทั้งคู่มีมารดาคนเดียวกัน คือ นางแอร์เลวา ซึ่งมีความสัมพันธ์กับรอแบร์ ดยุคแห่งนอร์ม็องดี จนมีบุตรชายด้วยกัน คือ วิลเลียม (ภาษาฝรั่งเศส คือ กีโยม) ก่อนสมรสกับแอร์ลัน ไวส์เคานต์แห่งกงเตอวีล และมีบุตรชายด้วยกัน คือ โอโด ซึ่งเกิดในปี ค.ศ. 1030 ขณะวิลเลียมมีอายุ 2 ปี กับ รอแบร์ ซึ่งเกิดในปี ค.ศ. 1031 บันทึกกล่าวว่าโอโดเป็นคนฉลาดและมีไหวพริบ ส่วนรอแบร์เป็นคนอืดอาดและหัวทึบ
ในปี ค.ศ. 1063 วิลเลียมซึ่งดำรงยศเป็นดยุคแห่งนอร์ม็องดีได้แต่งตั้งรอแบร์ น้องชายร่วมมารดาของตน เป็นดยุคแห่งมอร์แต็ง บันทึกเล่าว่าก่อนยกตำแหน่งให้รอแบร์ วิลเลียมได้ถอดกีโยมผู้เป็นลูกพี่ลูกน้องของตนออกจากตำแหน่งเนื่องจากทรยศ มอร์แต็งเป็นหนึ่งในดินแดนในศักดินาของดยุคแห่งนอร์ม็องดี มีพรมแดนติดกับเบรอตาญและเมน วิลเลียมจึงต้องการยกมอร์แต็งให้แก่คนที่ตนไว้ใจ
ชีวิตครอบครัว
รอแบร์แต่งงานกับมาตีลดา (หรือโมด) เดอ มงกอเมอรี บุตรสาวของรอเฌ เดอ มงกอเมอรี (ต่อมาได้เป็นเอิร์ลแห่งชรูวส์เบอรี) ทั้งคู่มีบุตรด้วยกันไม่น้อยกว่าสี่คน หนึ่งในนั้น คือ กีโยมที่ต่อมาสืบทอดเป็นเคานต์แห่งมอร์แต็งต่อจากเขา และเอ็มมาที่ต่อมาแต่งงานเป็นภรรยาของกีโยมที่ 4 เคานต์แห่งตูลูซ
แอมา บุตรสาวของรอแบร์ ต่อมาได้ให้กำเนิดบุตรสาว คือ ฟีลีปา เคาน์เตสแห่งตูลูซ ซึ่งจะเป็นย่าของอาลีเยนอร์แห่งอากีแตน รอแบร์จึงมีศักดิ์เป็นเทียดของอาลีเยนอร์แห่งอากีแตนและเป็นบรรพบุรษของกษัตริย์อังกฤษตั้งแต่พระเจ้าริชาร์ดที่ 1 เป็นต้นมา
มาตีลดา เดอ มงกอเมอรีถึงแก่กรรมในปี ค.ศ. 1085 รอแบร์แต่งงานใหม่กับอัลโมดี แต่ทั้งคู่ไม่มีบุตรด้วยกัน
บทบาทในการพิชิตอังกฤษ
รอแบร์ไม่ใช่แค่สหายร่วมรบของวิลเลียม แต่ยังเป็นคนที่ช่วยสร้างและจัดหากองเรือรุกรานมาให้วิลเลียม โดยได้จัดหาเรือมา 120 ลำ รอแบร์แทบไม่ถูกกล่าวถึงในยุทธการที่เฮสติงส์ แต่เขาปรากฏตัวในผ้าทอบาเยอ ในเหตุการณ์การทานมื้อเย็นในวันที่วิลเลียมเทียบท่าขึ้นฝั่งอังกฤษที่เพเวนซีย์ โดยนั่งอยู่ข้างวิลเลียมคู่กับโอโดผู้เป็นพี่ชาย หลังพิชิตอังกฤษได้สำเร็จ รอแบร์ได้รับแต่งตั้งเป็นเอิร์ลแห่งคอร์นวอลล์และได้ทรัพย์สินมากมายเป็นรางวัลตอบแทน
หนึ่งในดินแดนสำคัญที่รอแบร์ได้รับ คือ เพเวนซีย์และเบิร์กเคมสเต็ด โดยได้มีการสร้างปราสาทเนินขึ้นในทั้งสองดินแดน บันทึกเล่าว่ารอแบร์เป็นผู้บัญชาการทางทหารคนสำคัญในช่วงที่ชาวเดนส์รุกรานอังกฤษในปี ค.ศ. 1069 หลังการก่อกบฏของเอ็ดการ์ดิเอเธลิง รอแบร์ทิ้งลินด์ซีย์ไปกำจัดชาวเดนส์ ขณะที่พระเจ้าวิลเลียมเดินทางขึ้นไปเหนือไปทำการ "ทำลายล้างแดนเหนือ"
รอแบร์ภักดีต่อพระเจ้าวิลเลียมตลอดรัชสมัยของพระองค์ ในปี ค.ศ. 1087 พระเจ้าวิลเลียมสวรรคต โอโดถูกขังคุกอยู่ พระเจ้าวิลเลียมไม่ยอมให้โอโดมาเข้าร่วมพิธีขออภัยโทษที่ข้างเตียงสวรรคตร่วมกับพี่น้องคนอื่นๆ แต่รอแบร์โน้มน้าวจนพระองค์ยอม
ในปี ค.ศ. 1088 รอแบร์ร่วมกับโอโดก่อกบฏต่อพระเจ้าวิลเลียมรูฟัสผู้เป็นหลานอา พระเจ้าวิลเลียมรูฟัสเป็นผู้คืนตำแหน่งเอิร์ลแห่งเคนต์ให้แก่โอโด แต่ต่อมาไม่นานพระปิตุลาโอโดกลับวางแผนดันรอเบิร์ตเคิร์ตโฮส ดยุคแห่งนอร์ม็องดีซึ่งเป็นพระเชษฐาของพระองค์ ขึ้นเป็นกษัตริย์แห่งอังกฤษแทนพระองค์ พระเจ้าวิลเลียมรูฟัสจึงเข้าโจมตีปราสาททอนบริดจ์ซึ่งเป็นฐานทัพของโอโด เมื่อปราสาทแตก โอโดหนีไปหารอแบร์ในเพเวนซีย์ รอเบิร์ตเคิร์ตโฮสวางแผนจะส่งกองเรือมาเทียบท่าขึ้นฝั่งอังกฤษที่เพเวนซีย์เหมือนที่พระเจ้าวิลเลียมผู้พิชิตเคยทำในปี ค.ศ. 1066 แต่พระเจ้าวิลเลียมรูฟัสกลับตีเพเวนซีย์แตกหลักปิดล้อมอยู่หกเดือน
พระเจ้าวิลเลียมรูฟัสอภัยให้พระปิตุลารอแบร์ ทรงคืนยศและดินแดนให้แก่รอแบร์ รอแบร์อยู่ในนอร์ม็องดีจนถึงแก่กรรมในปี ค.ศ. 1095 ร่างของเขาถูกฝังที่วิหารเกรแต็งเคียงข้างบิดาและมาตีลดาผู้เป็นภรรยา
เสือมเหศวร
เสือมเหศวร มีชื่อจริงว่า ศวร เภรีวงษ์ (พ.ศ. 2457 - 16 พฤศจิกายน พ.ศ. 2557) เป็นจอมโจรชื่อดังในแถบภาคกลางหลังยุคสงครามโลกครั้งที่สอง ร่วมสมัยกับเสือดำ, เสือหวัด, เสือฝ้าย และเสือใบ
ประวัติ
เสือมเหศวร เกิดเมื่อ พ.ศ. 2457 ที่ตำบลนางบวช อำเภอเดิมบางนางบวช จังหวัดสุพรรณบุรี นายศวร เป็นบุตรของ นายฉัตร กับ นางตลับ นามสกุล เภรีวงษ์ เป็นบุตรคนสุดท้องจากพี่น้อง 3 คน เดิมรับราชการทหาร แต่หลังปลดประจำการแล้วนั้น พ่อของเสือมเหศวรถูกกำนันฆ่าตาย จึงเข้าร่วมเป็นสมาชิกของชุมโจรเสือฝ้ายหวังจะแก้แค้นให้พ่อตัวเอง สุดท้ายแยกตัวออกมาเป็นอิสระจากเสือฝ้ายจนกลายเป็นจอมโจรชื่อดังในที่สุด โดยได้ชื่อว่า "มเหศวร" จากการแขวนพระเครื่องมเหศวรไว้ที่คอ ซึ่งได้ชื่อว่าช่วยให้แคล้วคลาดปลอดภัย กลับร้ายให้กลายเป็นดี และเมื่อเวลาออกปล้นจะปล้นด้วยความสุภาพ โดยจะบอกให้เหยื่อนำสิ่งของที่ต้องการมอบให้มามอบให้ตน ส่วนใหญ่จะปล้นในเวลาเช้ามืด จนได้รับฉายาว่า จอมโจรมเหศวร เคยโดนตำรวจยิงที่ลำตัวและศีรษะหลายนัดแต่ไม่เข้า
เสือมเหศวรถูกปราบโดย พ.ต.ท.จรูญ บุญสิทธิ์ ซึ่งเป็นผู้เกลี้ยกล่อมให้เสือมเหศวรมอบตัว หลังจากได้รับโทษในเรือนจำแล้ว เสือมเหศวรก็ได้บวชเป็นภิกษุและพราหมณ์ หลังจากนี้ได้ใช้ชีวิตอยู่ที่บ้านพักที่อำเภอหันคา จังหวัดชัยนาท โดยทำไร่มันสำปะหลัง แม้มีอายุกว่า 90 แล้ว แต่เสือมเหศวรก็ยังมีสุขภาพร่างกายที่แข็งแรงอยู่ และเป็นที่เล่าลือว่าเป็นบุคคลจอมขมังเวทย์ มีชาวบ้านและผู้ที่เชื่อถือแวะเวียนมาพบปะพูดคุยเสมอ ๆ โดยในเดือนเมษายน พ.ศ. 2550 เป็นผู้ทำพิธีปลุกเสกจตุคามรามเทพรุ่นลายเซ็นเสือมเหศวรของวัดแสวงหา จังหวัดอ่างทอง
นายศวร ใช้ชีวิตร่วมสมรส กับ นางโฉมยา มีบุตรด้วยกันทั้งสิ้น 8 คน
สิ่งสืบเนื่อง
เรื่องราวของเสือมเหศวร เคยได้รับการสร้างเป็นภาพยนตร์มาแล้ว 3 ครั้ง โดยผู้ที่รับบทเสือมเหศวรคนแรกคือ มิตร ชัยบัญชา (ในครั้งนี้ตัวของเสือมหเศวรเองก็ร่วมแสดงด้วย โดยรับบทเป็นพ่อของมิตร ชัยบัญชา) และเสือมหเศวรคนที่สองคือ สมบัติ เมทะนี และถูกนำไปดัดแปลงเป็นตัวละครในภาพยนตร์เรื่อง ฟ้าทะลายโจร ผู้รับบทเสือมเหศวร คือ ศุภกรณ์ กิจสุวรรณ โดยในภาพยนตร์เรื่องนี้จะเป็นเสือที่โหดเหี้ยม เก่งทางคำพูดมากกว่าการกระทำ และลอบกัดเสือดำผู้เป็นเพื่อนร่วมน้ำสาบาน และมีการกล่าวถึงในขุนพันธ์ 2 โดยเสือดำมากล่าวว่าเสือมเหศวรไปทำธุระบางอย่าง และเสือมเหศวรคนที่สามคือ มาริโอ้ เมาเร่อ ในขุนพันธ์ 3 โดยในภาพยนตร์ มีฉายาว่าจารชน 2 หน้า อีกฉากหนึ่งคือนักข่าวที่เขียนคอลัมน์เรื่องของขุนพันธ์ ที่เขามองว่าคือสัญลักษณ์ของความยุติธรรม อุปนิสัยเป็นคนที่มีเหตุผล ฉลาด มีเล่ห์เหลี่ยมแพรวพราว หนักแน่นในอุดมการณ์ที่จะเปลี่ยนสังคมให้ดีกว่าเดิม เหตุที่ทำให้มาเป็นเสือปล้นเพราะถูกใส่ความในคดีฆาตกรรมภรรยา ที่ตัวของนายศวรถูกโยนเป็นแพะรับบาป และได้เข้าร่วมกับชุมโจรเชิ้ตดำของเสือฝ้าย ก่อนจะแยกตัวออกมาเป็นกลุ่มเชิ้ตขาว ที่จุดประสงค์ต้องการที่จะทวงคืนชีวิตที่ดีและสิทธิเสรีภาพของกลุ่มคนรุ่นใหม่ที่ถูกกฎหมายตราหน้าว่าเป็นคนเลว มีของดีประจำตัวคือ พระมเหศวร ที่ขึ้นชื่อด้านความแคล้วคลาด รอดพ้นจากภัยอันตราย และเบี่ยงวิถีกระสุนปืนทุกประเภท แต่ผู้ใช้อาคมต้องมองเห็นกระสุนปืนต่อหน้าของตน ในตอนจบได้ลงเอยกับหมอสาวิตรี หมอในชุมโจรของเสือมเหศวร
มรณกรรม
เสือมหเศวรเสียชีวิตลงเมื่อเวลา 06.15 น. ของวันที่ 16 พฤศจิกายน พ.ศ. 2557 ที่โรงพยาบาลหันคา จังหวัดชัยนาท ด้วยโรคชรา สิริอายุได้ 101 ปี
แพตตี ลาเบลล์
แพตตี ลาเบลล์ (Patti LaBelle) เกิดเมื่อวันที่ 24 พฤษภาคม ค.ศ. 1944 เป็นนักร้องแนวอาร์แอนด์บีและโซล นักแต่งเพลงและนักแสดง ชาวอเมริกัน เธอเป็นผู้นำ 2 วงคือวงแพตตี ลาเบลล์แอนด์เดอะบลูเบลส์ ที่ได้รับความนิยมบางส่วนในชาร์ตเพลงป็อปในคริสต์ทศวรรา 1960 และวงลาเบลล์ ที่ประสบความนิยมในกระแสหลักในปี 1974 กับเพลงฮิต "Lady Marmalade" เธอยังประสบความสำเร็จในฐานะศิลปินเดี่ยวมีซิงเกิ้ลอันดับ 1 ในสหรัฐอเมริกาในปี 1986 กับเพลง "On My Own" ที่ร่วมร้องกับไมเคิล แม็กโดนัลด์ และเพลงของเธอยังได้ประกอบภาพยนตร์ เจมส์ บอนด์ 007 รหัสสังหาร คือเพลง If You Asked Me To และเพลง If Only You Knew ติดชาร์ต US Billboard Hot R&B Singles อันดับ 1 ปี 1984 (2527)
1944
รัฐชาติ
รัฐชาติ (nation state) หรือเดิมเรียก รัฐประชาชาติ (national state) เป็นหน่วยทางการเมืองที่รัฐและชาติได้สอดคล้องกัน   มันเป็นแนวคิดที่แน่นอนกว่า "ประเทศ" เนื่องจากประเทศนั้นไม่จำเป็นต้องมีกลุ่มชาติพันธุ์ที่มีอำนาจเหนือกว่า
ชาติ ในความหมายของเชื้อชาติเดียวกัน อาจรวมถึงการพลัดถิ่นหรือผู้ลี้ภัยที่อาศัยอยู่ภายนอกรัฐชาติ บางประเทศในความหมายนี้ไม่มีสถานะที่ชาติพันธุ์มีอำนาจเหนือกว่า ในความหมายทั่วไปส่วนใหญ่ รัฐชาติเป็นเพียงประเทศที่มีอำนาจอธิปไตยหรือเขตปกครองขนาดใหญ่ รัฐชาติอาจถูกเปรียบเทียบกับ:
บทความนี้ได้กล่าวถึงคำจำกัดความที่เฉพาะเจาะจงมากขึ้นของรัฐชาติ ในฐานะประเทศอธิปไตยทั่วไปซึ่งถูกครอบงำโดยชาติพันธุ์โดยเฉพาะ
ฟาโรห์อาโมสที่ 2
อามาซิสที่ 2 (Ἄμασις ; ḤMS) หรืออาโมสที่ 2 เป็นฟาโรห์แห่งอียิปต์โบราณจากราชวงศ์ที่ยี่สิบหก พระองค์ทรงครองราชย์ระหว่าง 570 – 526 ปีก่อนคริสตกาล และทรงขึ้นครองราชย์ต่อจากฟาโรห์เอพริส โดยมีศูนย์กลางการปกครองอยู่ที่เมืองซาอิส และพระองค์ทรงเป็นผู้ปกครองที่ยิ่งใหญ่พระองค์สุดท้ายของอียิปต์ก่อนการพิชิตของเปอร์เซีย
พระราชประวัติ
ข้อมูลส่วนใหญ่ที่เกี่ยวกับฟาโรห์อามาซิสที่ 2 มาจากเฮโรโดตัส (2.161ff) และสามารถตรวจสอบได้อย่างไม่สมบูรณ์ด้วยหลักฐานถาวรวัตถุเท่านั้น ตามคำบอกเล่าของนักประวัติศาสตร์ชาวกรีก พระองค์ทรงมีต้นกำเนิดจากสามัญชน เดิมทีแล้วพระองค์ทรงเป็นนายทหารในกองทัพอียิปต์ บ้านเกิดของเขาคือซิอุฟที่เมืองซาอิส เขามีส่วนร่วมในการดำเนินการทางทหารทั่วไปของฟาโรห์ซามาเจิกที่ 2 ในช่วง 592 ปีก่อนคริสตกาลในนิวเบีย
พระองค์ทรงมีโอกาสในการยึดพระราชบัลลังก์ เนื่องจากมีการก่อกบฎที่เกิดขึ้นในหมู่ทหารอียิปต์พื้นเมือง กองทหารเหล่านี้ที่เดินทางกลับบ้านจากการเดินทางไปซิเรเนในลิเบีย และสันนิษฐานว่าพวกเขาถูกหักหลังเพื่อให้ฟาโรห์เอพริส ซึ่งครองราชย์ในช่วงเวลานั้น ให้สามารถปกครองโดยทหารรับจ้างชาวกรีกได้อย่างสมบูรณ์ยิ่งขึ้น ชาวอียิปต์หลายคนเห็นใจพวกเขาอย่างเต็มที่ โดยนายพลอามาซิสที่ถูกส่งไปพบพวกเขาและปราบปรามการจลาจล แต่ได้รับการยอมรับให้ขึ้นเป็นฟาโรห์โดยพวกกบฏแทน และทำให้ฟาโรห์เอพริส ผู้ซึ่งต้องพึ่งพาทหารรับจ้างของพระองค์ทั้งหมด พ่ายแพ้ จากนั้นพระองค์ทรงลี้ภัยไปยังดินแดนบาบิโลเนีย ต่อมาทรงถูกจับและสังหารหลังจากการกลับเข้ามายังดินแดนอียิปต์อีกในช่วง 567 ปีก่อนคริสตศักราชด้วยความช่วยเหลือจากกองทัพบาบิโลน คำจารึกยืนยันการต่อสู้ระหว่างชาวอียิปต์พื้นเมืองกับทหารต่างชาติ และพิสูจน์ว่าฟาโรห์เอพริสทรงถูกสังหารและถูกฝังอย่างสมพระเกียรติในปีที่สามแห่งการครองราชย์ของฟาโรห์อามาซิสที่ 2 (ราว 567 ปีก่อนคริสตศักราช) จากนั้นพระองค์ก็ทรงอภิเษกสมรสกับพระนางเชเดบนิทเจอร์โบเนที่ 2 ซึ่งเป็นพระราชธิดาพระองค์หนึ่งของฟาโรห์เอพริส ผู้ซึ่งเป็นผู้ปกครองก่อนหน้าของพระองค์ เพื่อทำให้ความเป็นกษัตริย์ของพระองค์ถูกต้องและชอบธรรม
มีการค้นพบข้อมูลบางอย่างเกี่ยวกับต้นกำเนิดพระองค์จากรูปสลักพระราชมารดาของพระองค์ ซึ่งมีพระนามว่า ตาเชเรนอิเซท ปัจจุบันตั้งอยู่ในพิพิธภัณฑ์บริติช บล็อกหินจากเมฮัลเลต อัล-กุบรา ยังระบุพระนามของพระอัยยิกาฝ่ายพระราชมารดา หรือ พระราชมารดาของพระนางตาเชเรนอิเซท ซึ่งมีพระนามว่า ทเจนมูเททจ์
เป็นทราบยังดีเกี่ยวกับภายในราชสำนักในรัชสมัยของพระองค์ โดยในอนุสาวรีย์หลายแห่งปรากฎชื่อของหัวหน้าฝ่ายเฝ้ายามพระทวารนามว่า อาโมส-ซา-นิธ รวมทั้งที่ตั้งของโลงศพของเขา เขายังถูกกล่าวถึงในอนุเสาวรีย์จากสมัยราชวงศ์ที่สามสิบ และเห็นได้ชัดว่ามีความสำคัญเป็นพิเศษในสมัยของเขา วาอิบเร ผู้ซึ่งรั้งตำแหน่งเป็น 'ผู้นำของชาวต่างชาติทางใต้' และ 'หัวหน้าประตูของชาวต่างชาติ' ดังนั้นเขาจึงเป็นเจ้าหน้าที่สูงสุดในการรักษาความปลอดภัยชายแดน อูดจาฮอร์เรสเนต ผู้มีความเกี่ยวของทางด้านการแพทย์ ซึ่งเริ่มต้นขึ้นภายใต้รัชสมัยฟาโรห์อามาซิส ซึ่งมีความสำคัญเป็นพิเศษต่อชาวเปอร์เซีย อีกทั้งยังทราบเกี่ยวกับ "หัวหน้ากองเรือ" ซึ่งมีจำนวนหลายคน ส่วนราชมนตรีในรัชสมัยของพระองค์ที่เป็นที่ทราบ คือ ซามาเจิก เมรินิท และปาเชริเอนตาอิเฮต หรือ ปาดินิธ เฮโรโดตัสยังอธิบายว่าในท้ายที่สุดแล้วฟาโรห์อามาซิสที่ 2 จะก่อให้เกิดการเผชิญหน้ากับกองทัพเปอร์เซียได้อย่างไร โดยอ้างอิงจากเฮราโดตัส กษัตริย์แคมไบซีสที่ 2 หรือ ไซรัส มหาราช ได้ทรงขอจักษุแพทย์ชาวอียิปต์จากพระองค์ แต่ดูเหมือนว่าฟาโรห์อามาซิสจะปฏิบัติตามด้วยการบังคับให้แพทย์ชาวอียิปต์ไปตามคำขอดังกล่าว ทำให้เขาต้องทิ้งครอบครัวไว้ที่อียิปต์และย้ายไปเปอร์เซียโดยถูกบังคับให้ลี้ภัย ในความพยายามที่จะล้างแค้นในเรื่องนี้ แพทย์ได้ใกล้ชิดกับกษัตริย์แคมไบซีสอย่างมากและแนะนำว่าให้กษัตริย์แคมไบซีสควรไปขอพระราชธิดาจากฟาโรห์อามาซิสมาอภิเษกสมรส เพื่อกระชับสายสัมพันธ์ของพระองค์กับอียิปต์ และกษัตริย์แคมไบซีสก็ทรงปฏิบัติตามคำแนะนำและทรงขอพระราชธิดาของฟาโรห์อามาซิสมาอภิเษกสมรส
ฟาโรห์อามาซิสทรงกังวลว่าพระราชธิดาของพระองค์จะกลายเป็นนางสนมของกษัตริย์เปอร์เซีย พระองค์จึงทรงปฏิเสธคำขอจากกษัตริย์แคมไบซีส แต่ฟาโรห์อามาซิสทรงไม่ไม่ปรารถนาที่จะเป็นปรปักษ์กับจักรววรดิเปอร์เซีย ดังนั้น พระองค์จึงสร้างแผนหลอกลวง โดยพระองค์จะทรงบังคับพระราชธิดาของฟาโรห์เอพริสให้ไปเปอร์เซียแทนที่จะเป็นพระราชธิดาของพระองค์เอง
พระราชธิดาของฟาโรห์เอพริสพระองค์นี้ไม่ใช่ใครอื่นนอกจากพระนางนิเตติส ตามการบันทึกของเฮโรโดตัสได้กล่าวว่า "ทรงมีส่วนสูงที่สูงและสิริโฉมงดงาม" โดยพระนางนิเตติสได้ทรงทรยศฟาโรห์อามาซิส และเมื่อได้รับการต้อนรับจากกษัตริย์เปอร์เซียแล้ว พระองค์ก็ทรงอธิบายแผนลวงของฟาโรห์อามาซิส และต้นกำเนิดที่แท้จริงของพระองค์ ทำให้กษัตริย์แคมไบซีสทรงพิโรธอย่างยิ่ง และพระองค์ทรงสาบานว่าจะแก้แค้นในเรื่องนี้ แต่ฟาโรห์อามาซิสเสด็จสวรรคตไปเสียก่อนที่กษัตริย์แคมไบซีสจะยกทัพมาถึง โดนฟาโรห์ซามาเจิกที่ 3 ผู้เป็นพระราชโอรส ทรงต้องมารับศึกแทนและพ่ายแพ้ในเวลาต่อมา
เฮโรโดตัสยังอธิบายอีกด้วยว่า ฟาโรห์อามาซิสทรงอาศัยทหารรับจ้างและสมาชิกขุนนางชาวกรีกเฉกเช่นเดียวกันผู้ปกครองก่อนหน้าพระองค์ หนึ่งในบุคคลดังกล่าวคือ ฟาเนสแห่งฮาลิคาร์นาสซัส ซึ่งภายหลังจะหายไปในรัชสมัยฟาโรห์อามาซิส ด้วยเหตุผลที่เฮโรโดตัสไม่ทราบอย่างแน่ชัด แต่สันนิษฐานว่าเป็นบุคคลระหว่างบุคคลทั้งสองดังกล่าว ฟาโรห์อามาซิสทรงส่งขันทีคนหนึ่งไปจับกุมฟาเนส แต่ขันทีถูกขุนนางผู้เฉลียวฉลาดเอาชนะ และฟาเนสได้หนีไปยังเปอร์เซีย ซึ่งพบกับกษัตริย์แคมไบซีสและให้คำแนะนำในการบุกอียิปต์ ในที่สุดอียิปต์ก็พ่ายแพ้ต่อชาวเปอร์เซียในระหว่างการรบที่เมืองเปลูเซียมใน 525 ปีก่อนคริสตกาล
ความมั่งคั่งของอียิปต์
ฟาโรห์อามาซิสทรงทำให้ความสัมพันธ์ระหว่างอียิปต์ใกล้ชิดกับกรีซมากขึ้นกว่าเดิม โดยเฮโรโดตัสเล่าว่า ภายใต้การบริหารที่รอบคอบ พระราชอาณาจักรอียิปต์มีความมั่งคั่งระดับใหม่ ฟาโรห์อามาซิสทรงโปรดให้มีการประดับประดาเหล่าวิหารในอียิปต์ล่าง โดยเฉพาะอย่างยิ่งกับวิหารน้อยที่สวยงามและอนุสาวรีย์อื่น ๆ (กิจกรรมทางสถาปัตยกรรมของพระองค์สามารถพิสูจน์ได้จากซากที่หลงเหลืออยู่) ตัวอย่างเช่น วิหารที่โปรดให้สร้างขึ้นโดยพระองค์ได้รัการขุดค้นที่เทล เนเบชา
พระองค์ทรงพระราชทานอาณานิคมทางการค้าในเมืองนอคราติสที่ตั้งบนแม่น้ำสาขาคาโนปัสของแม่น้ำไนล์ให้กับชาวกรีก และเมื่อวิหารแห่งเดลฟีถูกเผา พระองค์ทรงบริจาคเงิน 1,000 ตะเลนต์เพื่อสร้างวิหารใหม่ นอกจากนี้ พระองค์ยังทรงอภิเษกสมรสกับเจ้าหญิงชาวกรีกพระนามว่า ลาดิซ ซึ่งเป็นพระราชธิดาของกษัตริย์บัตตุสที่ 3 และยังทรงเป็นพันธมิตรกับพอลิคราเตสแห่งซามอสและโครเอซัสแห่งลิเดีย มงแตญได้อ้างอิงงานเขียนของเฮโรโดตัสที่ว่า พระนางลาดิชทรงรักษาฟาโรห์อามาซิสให้หายจากความอ่อนแอด้วยการสวดอ้อนวอนถึงเทพีวีนัสหรืออะโฟรไดที
ภายใต้รัชสมัยของฟาโรห์อามาซิส เศรษฐกิจที่มีพื้นฐานทางการเกษตรของอียิปต์มาถึงจุดสูงสุด โดยเฮโรโดตัส ผู้ซึ่งไปเยือนดินแดนอียิปต์ในช่วงน้อยกว่าหนึ่งศตวรรษหลังจากการเสด็จสวรรคตของพระองค์ ได้บันทึกว่า: "ว่ากันว่าในรัชสมัยของฟาโรห์อาโมสที่ 2 (อามาซิส) ที่อียิปต์มีความเจริญรุ่งเรืองในระดับสูงสุดทั้งในแง่ของสิ่งที่แม่น้ำให้แผ่นดินและในแง่ของสิ่งที่แผ่นดินให้ไว้กับผู้คนและจำนวนเมืองที่อาศัยอยู่ ซึ่งในขณะนั้นมีจำนวนถึง 20,000 เมือง"
พระราชอาณาเขตในรัชสมัยของพระองค์มีอาณาเขตทางตอนใต้ไปจรดที่แก่งน้ำตกแรกเท่านั้น นอกจากนี้ยังอาณาเขตขึ้นไปยังเกาะไซปรัส และพระองค์ทรงแผ่อิทธิพลไปทางทิศตะวันตกบริเวณเมืองซิเรเนในลิเบีย ในปีที่สี่แห่งการครองราชย์ของพระองค์ (ราว 567 ปีก่อนคริสตศักราช) ฟาโรห์อามาซิสทรงสามารถเอาชนะการรุกรานอียิปต์โดยชาวบาบิโลนภายใต้กครองของกษัตริย์เนบูคัดเนสซาร์ที่ 2 โดยต่อจากนี้ไป ชาวบาบิโลนได้ประสบปัญหาในการควบคุมอาณาจักรของตนจนต้องละทิ้งการโจมตีฟาโรห์อามาซิสในอนาคต อย่างไรก็ตาม ในเวลาต่อมา พระองค์ทรงต้องเผชิญกับศัตรูที่น่าเกรงขามกว่าด้วยการผงาดขึ้นของจักรวรรดิเปอร์เซียภายใต้การนำของกษัตริย์ไซรัสมหาราช ผู้ทรงขึ้นครองบัลลังก์ในช่วง 559 ปีก่อนคริสตกาล ปีสุดท้ายแห่งการครองราชย์ของพระองค์ พระองค์ทรงเกี่ยวพันอยู่กับการคุกคามของเปอร์เซียที่ใกล้จะโจมตีอียิปต์ ด้วยทักษะเชิงกลยุทธ์ที่ยอดเยี่ยม กษัตริย์ไซรัสได้ทรงบุกทำลายลิเดียในช่วง 546 ปีก่อนคริสตกาล และในที่สุดก็ทรงเอาชนะชาวบาบิโลนใน 538 ปีก่อนคริสตกาล ซึ่งทำให้ฟาโรห์อามาซิสทรงไม่เหลือพันธมิตรหลักในดินแดนตะวันออกใกล้ที่จะตอบโต้กำลังทหารที่เพิ่มขึ้นของเปอร์เซีย ฟาโรห์อามาซิสทรงตอบสนองกลับด้วยการปลูกฝังความสัมพันธ์ที่ใกล้ชิดกับรัฐกรีกเพื่อตอบโต้การรุกรานของเปอร์เซียในอียิปต์ในอนาคต แต่พระองค์เสด็จสวรรคตเสียก่อนในช่วง 526 ปีก่อนคริสตกาล เพียงไม่นานก่อนที่เปอร์เซียจะโจมตีอียิปต์ การโจมตีครั้งสุดท้ายนั้นได้เปลี่ยนเป้าหมายจากพระองค์มาเป็นฟาโรห์ซามาเจิกที่ 3 ผู้เป็นพระราชโอรสแทน และทรงพ่ายแพ้ให้แก่จักรวรรดิเปอร์เซีย หลังจากที่พระองค์ทรงขึ้นครองพระราชบัลลังก์เพียงระยะเวลาหกเดือนในช่วง 525 ปีก่อนคริสตกาล
สถานที่ฝังพระบรมศพและการทำลาย
เฮโรโดตัสยังกล่าวถึงการทำลายมัมมี่ของฟาโรห์อามาซิส เมื่อกษัตริย์แคมไบซีสพิชิตอียิปต์และล่มล้างราชวงศ์ที่ยี่สิบหกที่ปกครองอยู่เมืองซาอิสได้ "[กษัตริย์แคมไบซีส]เสด็จเข้าไปในพระราชวังของฟาโรห์อามาซิส ไม่ทันไรพระองค์ก็ทรงสั่งให้เอาร่างของ[ฟาโรห์มามาซิส]ออกจากหลุมฝังพระบรมศพที่ฝังอยู่ เมื่อนำออกมาแล้ว พระองค์ก็ดำเนินการดูหมิ่นพระบรมศพด้วยความอัปยศทุกอย่าง เช่น ฟาดด้วยแส้ แทงด้วยปฏัก ถอนขน ... เมื่อพระวรกายได้รับการดองและจะไม่แตกออกเป็นชิ้นเล็กชิ้นน้อย กษัตริย์แคมไบซีสจึงทรงสั่งให้เผาพระบรมศพเสีย"
การกล่าวถึงในภายหลัง
นับตั้งแต่ศตวรรษที่ 5 ก่อนคริสตกาล มีหลักฐานของเรื่องราวเกี่ยวกับฟาโรห์อามาซิสในแหล่งข้อมูลของอียิปต์ (รวมถึงบันทึกปาปิรุสเดมอติกที่เขียนขึ้นราวศตวรรษที่สามก่อนคริสตกาล), เฮโรโดตัส, เฮลลานิคอส และ คอนวิวิอุม เซปเตม ซาเปียนติอุม ของพลูทาร์ก ในนิทานเหล่านั้น ฟาโรห์อามาซิสถูกนำเสนอเป็นฟาโรห์ที่ไม่ธรรมดา ประพฤติตนไม่เหมาะสมต่อกษัตริย์ แต่มีพรสวรรค์ด้วยสติปัญญาและไหวพริบที่ใช้งานได้จริง นักเล่นกลบนบัลลังก์ หรือโซโลมอนแห่งอียิปต์
เค็นจิ อุตสึมิ
เค็นจิ อุตสึมิ เป็นนักแสดงและนักพากย์ชายชาวญี่ปุ่น คร่ำหวอดอยู่ในวงการมานานกว่า 40 ปี มีผลงานมากมายเป็นที่รู้จัก อาทิเช่น โนริมากิ เซมเบ้ ในเรื่องดอกเตอร์สลัมป์, ราโอ ในเรื่องหมัดเทพเจ้าดาวเหนือ, พันตรีอาร์มสตรอง ในเรื่องแขนกล คนแปรธาตุ และเรื่องอื่นๆอีกมากมาย
นอกจากเป็นนักพากย์แล้ว อุตสึมิยังเป็นเจ้าของบริษัทเอเจนซี่รับจัดหานักพากย์ที่ชื่อว่า เคนโปรดักชัน อีกด้วย โดยมีภรรยาคือ มิจิโกะ โนมูระ อดีตเจ้าของเสียง ชิซุกะ ในเรื่องโดราเอมอน เป็น 1 ในคณะกรรมการบริหารของบริษัท
หม่อมหลวงเนื่อง นิลรัตน์
หม่อมหลวงเนื่อง นิลรัตน์ นักเขียนชาวไทย เจ้าของผลงานคอลัมน์ และหนังสือชุด "ชีวิตในวัง" และ "ชีวิตนอกวัง" ผู้ได้รับรางวัลนราธิป ประจำปี พ.ศ. 2546
ประวัติ
หม่อมหลวงเนื่อง นิลรัตน์ เกิดเมื่อวันเสาร์ที่ 11 ตุลาคม พ.ศ. 2456 ณ วังพระเจ้าบรมวงศ์เธอ กรมหลวงพรหมวรานุรักษ์ เดิมชื่อ ทับทิม ภายหลังได้รับการตั้งชื่อใหม่ว่า เนื่อง เป็นบุตรีคนที่ 3 ของหม่อมราชวงศ์อั้น นิลรัตน์ และนางเผือก นิลรัตน์ ณ อยุธยา สืบราชสกุลมาจากพระเจ้าบรมวงศ์เธอชั้น๒ กรมหมื่นอลงกฎกิจปรีชา ลงมาทางพระอัยกาหม่อมเจ้าชายชุ่ม นิลรัตน์
หม่อมหลวงเนื่อง มีพี่น้องร่วมมารดาคือ
ในวัยเยาว์ บิดาได้นำหม่อมหลวงเนื่องถวายหม่อมเจ้าหญิงสะบาย นิลรัตน์ ซึ่งเป็นท่านย่าและทรงเป็นหัวหน้าห้องเครื่อง (ครัว) ของพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ทรงเลี้ยงดูภายในพระราชวังสวนสุนันทา โดยหม่อมเจ้าหญิงสะบาย ทรงมอบภาระการเลี้ยงดูหม่อมหลวงเนื่องต่างพระเนตรแก่หม่อมเจ้าหญิงแย้มเยื้อน สิงหรา ได้รับการเลี้ยงดูพร้อมกับหม่อมราชวงศ์หญิงศรีคำ ทองแถม ธิดาในหม่อมเจ้าคำงอก ทองแถมและหม่อมราชวงศ์หญิงวงศ์สินธุ์ สิงหรา ในระหว่างที่ใช้ชีวิตอยู่ในวังนี้ ได้รับการสอนในวิชาการครัวตลอดจนการฝีมือต่างๆ จนมีอายุพอสมควรแล้ว หม่อมเจ้าหญิงสะบาย จึงนำขึ้นถวายเป็นข้าหลวงในสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี ได้รับประทานเหรียญทองลงยา อักษรพระนามย่อ “น น” เป็นเกียรติยศ
หม่อมหลวงเนื่อง ศึกษาในขั้นแรกกับหม่อมราชวงศ์หญิงบุญเอื้อ ลดาวัลย์ และหม่อมพยอม ทวีวงศ์ ณ อยุธยา ภายหลังเมื่ออายุได้ 8 ปี พระเจ้าบรมวงศ์เธอ เจ้าฟ้าฯกรมขุนอู่ทองเขตรขัตติยนารี ทรงสถาปนาโรงเรียนนิภาคารขึ้นเพื่อให้การศึกษาแก่ข้าหลวงในพระราชวังสวนสุนันทา จึงเข้าศึกษาต่อที่โรงเรียนแห่งนี้จนจบชั้นมัธยมศึกษาปีที่ 6 หลังเปลี่ยนแปลงการปกครองเมื่อ พ.ศ. 2475 หม่อมหลวงเนื่องออกจากพระราชวังสวนสุนันทามาอยู่กับบิดามารดาระยะหนึ่ง ต่อมาจึงย้ายไปอาศัยกับหม่อมเจ้าหญิงแย้มเยื้อนที่วังลดาวัลย์ ในระหว่างนี้ได้สมัครเข้าทำงานเป็นครูประชาบาล สอนที่โรงเรียนเทเวศร์ศึกษาเป็นแห่งแรก จากนั้นได้ประกอบอาชีพครูโดยตลอดและสอนที่โรงเรียนวัดสมณานัมบริหาร (วัดญวน สะพานขาว) เป็นแห่งสุดท้าย รวมเป็นระยะเวลา 22 ปี
ผลงาน
หม่อมหลวงเนื่อง เริ่มเขียนผลงานชิ้นแรก เมื่อปี พ.ศ. 2528 ครั้งที่หม่อมราชวงศ์หญิงศรีคำ ทองแถม ซึ่งเป็นเพื่อนสนิทตั้งแต่เมื่ออาศัยอยู่ในวังถึงแก่กรรมลง หม่อมหลวงเนื่องจึงเขียนคำไว้อาลัยกล่าวถึงเรื่องราวเกี่ยวกับชีวิตเมื่อเยาว์วัยในพระราชวังสวนสุนันทา สำหรับลงพิมพ์ในหนังสือแจกเป็นที่ระลึกงานพระราชทานเพลิงศพครั้งนั้น ภายหลังจึงเขียนเรื่องลงในนิตยสารมาโดยตลอด เริ่มต้นที่นิตยสาร อาหาร-โรงแรม-ท่องเที่ยว, ลดา และ พลอยแกมเพชร ใช้ชื่อคอลัมน์ ชีวิตในวัง และ ชีวิตนอกวัง ซึ่งต่อมา สำนักพิมพ์ศรีสารา จัดพิมพ์ขึ้นเป็นฉบับรวมเล่มในรูปหนังสือพกพา แบ่งเป็น ชีวิตในวัง 2 เล่ม กับชีวิตนอกวัง 17 เล่ม ทั้งนี้หม่อมหลวงเนื่อง ได้ยุติการเขียนคอลัมน์ดังกล่าว เมื่ออายุ 95 ปีเนื่องจากความชรา รวมระยะเวลาในการเป็นนักเขียน 21 ปี
นอกจากงานเขียน หม่อมหลวงเนื่อง ยังมีความสามารถในการปรุงอาหารไทยชาววังประเภทต่างๆ ซึ่งได้รับการอบรมมาแต่ครั้งอาศัยอยู่ในวัง เช่น ทอดมันสิงคโปร์, สะเต๊ะลือ, เมี่ยงลาว, แกงรัญจวน, ยำทวาย ฯลฯ โดยหม่อมหลวงเนื่อง และนางสาวนิจ เหลี่ยมอุไร บุตรสาว ร่วมกันเผยแพร่วิธีการปรุงอาหารเหล่านี้ เป็นประโยชน์แก่บุคคลที่สนใจจำนวนมาก
ครอบครัว
ด้านชีวิตครอบครัว ได้สมรสกับ นายวิชัย ไวชนะ อดีตครูใหญ่โรงเรียนเทศบาลพญาไท เมื่อปี พ.ศ. 2488 มีบุตร 2 คน คือ
นอกจากบุตรทั้ง 3 แล้ว ท่านยังได้รับอุปการะบุตรีบุญธรรมอีกคนหนึ่ง คือ
ถึงแก่กรรม
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อม พระราชทานหีบทองลายองุ่น พวงมาลาวางหน้าหีบศพ และพระราชทานเพลิงศพ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าโปรดกระหม่อม รับศพไว้ในพระราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน พระราชทานพวงมาลาวางหน้าหีบศพ และพระราชทานพระราชานุเคราะห์ ในการพระราชทานเพลิงศพ พระบรมวงศานุวงศ์ ทรงพระกรุณาโปรดเกล้าฯ พระราชทาน และประทาน พวงมาลาวางหน้าหีบศพ อนึ่ง พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ประทานน้ำอาบศพด้วย
เทวดาเตาไฟ
เทพเจ้าเตาไฟ (Kitchen gods) คือเทพเจ้าหรือวิญญาณอันปรากฏในคติโบราณสำหรับพิทักษ์รักษาและสถิตย์ ณ เตาไฟ ซึ่งมีทั้งบุรุษและสตรีตามคติพหุเทวนิยมของศาสนานั้น ๆ ซึ่งมีบทบาทต่อมนุษย์ในสมัยโบราณเป็นอย่างมาก เนื่องด้วยเป็นสถานที่สำคัญในการประกอบอาหารหรือทำกิจกรรมต่าง ๆ ปรากฏคติความเชื่อและการเรื่องราวในชนชาติต่าง ๆ มากมาย
ประเทศเดนมาร์กในโอลิมปิกฤดูหนาว 2022
ประเทศเดนมาร์ก จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเดนมาร์กเป็นตัวแทนประเทศเดนมาร์กในการส่งนักกีฬาเข้าร่วมแข่งขันทั้งหมดจำนวน 8 คน ใน 3 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
ฮิปโปไลท์ เบยาด
ประวัติ
"ศพที่ท่านกำลังดูอยู่นี้ คือศพของคุณ เอ็ม. เบยาด M. Bayard ผู้คิดค้นกระบวนการที่ท่านทั้งหลายได้ชมมาและกำลังจะได้ชื่นชมกับผลงานอันยอดเยี่ยม สิ่งที่ผมได้รับรู้คือนักคิดค้นผู้ไม่เคยเหน็ดเหนื่อยผู้นี้ได้ทำงานซึ่งใช้เวลาถึงสามปีเพื่อปรับปรุงผลงานการคิดค้นของเขา พระราชา สมาคมวิทยาศาสตร์ และรัฐบาล ต่างชื่นชมผลงานที่ไม่สมบูรณ์ของเขาเช่นเดียวกับท่านทั้งหลายในขณะนี้ สิ่งนี้ช่างเป็นเกียรติต่อเขาอย่างมาก รัฐบาลซึ่งได้ให้ความกรุณาอย่างสูงต่อท่าน มอนซิเออร์ ดาร์แกร์ Monsieur Daguerre กล่าวว่า เราไม่สามารถจะช่วยอะไรคุณบายาด Monsieur Bayard ได้ คนอนาถาผู้นั้นจึงได้จมน้ำตาย ชีวิตคนเราช่างขาดความยุติธรรมสิ้นดี"
บรอมีเลน
บรอมีเลน เป็นเอนไซม์ตามธรรมชาติจากพืชที่สามารถพบได้ทุกส่วนของสับปะรดทั้งใบ ลำต้น หรือผล แต่มีสารนี้มากที่สุดที่แกนลำต้น และเหง้า  บรอมีเลน เป็นสารที่สามารถย่อยโปรตีนได้เช่น เนื้อ  วัว  หมู  ไก่  ปลา ฯลฯ มีคุณสมบัติคล้ายตัวยาแอสไพริน ซึ่งสามารถลดการจับตัวของเกล็ดเลือดได้โดยมีฤทธิ์ยับยั้งการรวมตัวกันของเกล็ดเลือด ชักนำการหลั่งไซโทไคน์ที่มีความสามารถชักนำให้เซลล์เม็ดเลือดขาวกำจัดเซลล์มะเร็งได้ มีการนำสารบรอมีเลนไปใช้ในทางการแพทย์อื่นๆ
ประโยชน์ด้านการแพทย์
ใช้บรอมีเลนควบคุมการเจริญเติบโตของเนื้องอก และชิ้นส่วนเนื้อร้าย(มะเร็ง) ใช้ในการช่วยสมานแผล เช่น ลดการอักเสบ แผลจากการผ่าตัด และช่วยให้รอยแผลเป็นดูดีขึ้นได้  ใช้บรอมีเลนในการสลายลิ่มเลือด หรือลดการจับตัวของเกล็ดเลือด และช่วยลดการเกิดโรคที่เกิดจากการอุดตันในเส้นเลือดเช่น หลอดเลือดอุดตัน และโรคหัวใจ
ประโยชน์ด้านอุตสาหกรรม
อุตสาหกรรมผลิตเนื้อสัตว์เช่น ผสมน้ำสับปะรดในการหมักเนื้อ ผลิตเบียร์ ไวน์ และน้ำผลไม้ ผลิตอาหารสัตว์ รวมถึงอุตสาหกรรมการฟอกหนัง การทำยาสีฟันและสารซักฟอก อุตสาหกรรมเส้นใย การทำกระดาษ อุตสาหกรรมผลิตยา ได้แก่ ยาลดการอักเสบบางชนิด และยาช่วยย่อย อีกทั้งในปัจจุบันมีการนำบรอมีเลนไปใช้เป็นอาหารเสริมกันมาก เพราะความเชื่อที่ว่าทำให้มนุษย์สร้างภูมิคุ้มกันโรคและมีสุขภาพแข็งแรง
เมฮร์ดอด พูลอดี
เมฮร์ดอด พูลอดี (เกิด 26 กุมภาพันธ์ ค.ศ. 1987) เป็นนักฟุตบอลชาวอิหร่าน
พูลอดีสามารถเล่นได้หลายตำแหน่ง เขาเคยเล่นตำแหน่งกองหน้าและกองกลางตัวรุก ต่อมาได้เปลี่ยนมาเล่นกองหลัง, กองหลังตัวรับ และปีก
ทีมชาติ
พูลอดีลงเล่นสามนัดให้กับทีมชาติอิหร่านรุ่นอายุไม่เกิน 20 ปีในการแข่งขันฟุตบอลเอเชียเยาวชน 2006  เขายังเป็นส่วนหนึ่งของทีมชาติรุ่นอายุไม่เกิน 23 ปีในการแข่งขันเอเชียนเกมส์ 2006
เขาลงเล่นให้กับทีมชาติชุดใหญ่ครั้งแรกในเดือนกรกฎาคม ค.ศ. 2011 ในนัดที่พบกับมาดากัสการ์
ฟุตบอลโลก 2014
วันที่ 1 มิถุนายน ค.ศ. 2014 พูลอดีถูกเรียกตัวติดทีมชาติในการแข่งขันฟุตบอลโลก 2014 ที่ประเทศบราซิล เขาติดอันดับที่สองของผู้เล่นยอดเยี่ยมประจำสัปดาห์แรก เป็นรองเพียงโทมัส มึลเลอร์ โดยเขาได้รับ 9.7 คะแนนในนัดเปิดสนามที่พบกับไนจีเรีย และในนัดถัดมาที่พบกับอาร์เจนตินา เขาก็ยังทำผลงานได้ดี
เอเชียนคัพ 2015
พูลอดีถูกเรียกตัวติดทีมชาติในการแข่งขันเอเชียนคัพ 2015 เมื่อวันที่ 30 ธันวาคม ค.ศ. 2014 ต่อมาวันที่ 23 มกราคม ค.ศ. 2015 เขาได้รับใบแดงในรอบก่อนรองชนะเลิศ นัดที่พบกับอิรัก
11กัตสึโนะอังเคล็ต
"11กัตสึโนะอังเคล็ต" เป็นซิงเกิลลำดับที่ 50 ของเอเคบีโฟร์ตีเอต เปิดตัวเมื่อวันที่ 22 พฤศจิกายน พ.ศ. 2560 โดยคิงเรกคอร์ดส์
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
3ซี 191
3ซี 191 (3C 191) เป็นเควซาร์ ที่ตั้งอยู่ในกลุ่มดาวปู
สตาดีโอเดลเลอัลปี
สตาดีโอเดลเลอัลปี (Stadio delle Alpi) เป็นสนามฟุตบอล สนามกรีฑา ที่เมืองตูริน ประเทศอิตาลี เป็นสนามเหย้าของทั้งสโมสรฟุตบอลยูเวนตุสและสโมสรฟุตบอลโตรีโน ระหว่างปี ค.ศ. 1990 ถึง 2006 ชื่อของสนามหมายถึง สนามกีฬาแห่งเทือกเขาเอลป์ สนามกีฬาถูกรื้อถอน (ทั้งสองสโมสรใช้สนามกีฬาเหย้า ที่สนามปรับปรุงใหม่ สตาดีโอโอลิมปีโก) และสนามกีฬาแห่งใหม่เรียกว่า สนามกีฬายูเวนตุส เปิดใหม่ในปี ค.ศ. 2011 สถานที่เดิม
สนามกีฬาออกแบบโดย สตูดิโอ ฮัตเตอร์ เดิมสร้างไว้สำหรับการแข่งขันฟุตบอลโลก 1990 สนามมีความจุ 69,041 คน แต่หลังฟีฟ่าออกกฎ ทำให้สนามจุได้เหลือ 67,229 คน
กีฬากอล์ฟในโอลิมปิกฤดูร้อน 1904
กีฬากอล์ฟในโอลิมปิกฤดูร้อน 1904 จัดแข่งขันที่เซนต์หลุยส์ สหรัฐอเมริกา แข่งขัน 2 ประเภท คือประเภทชายและหญิง
ประเทศที่เข้าร่วมแข่งขัน
A total of 77 golfers from 2 nations competed at the St. Louis Games:
แกลดีส์ ไนต์
อ้างอิง
1944
ไกอา ออนไลน์
ไกอา ออนไลน์ เป็นเกมจากประเทศอังกฤษ เป็น anime-สังคมและเครือข่ายเวทีตามเว็บไซต์ ก่อตั้งขึ้นในปี ค.ศ. 2003 ใช้ชื่อว่า Gaia.com แต่ชื่อถูกเปลี่ยน GaiaOnline.com ในปี ค.ศ. 2004 โดยเจ้าของ Gaia อินเตอร์ แรกเริ่มเป็น anime linklist แต่ตอนนี้ระบุก่อตั้งโดย Derek Liu (ชื่อผู้ใช้ "Lanzer") เว็บไซต์เกมสังคม ในที่สุดก็กลายเป็นฟอรั่มตามเว็บไซต์ตอนนี้ ปัจจุบันนี้ มากกว่าหนึ่งล้านโพสต์ถูกทำรายวัน และมีการเข้าชมโดยผู้ใช้ที่ไม่ต่ำกว่า 7 ล้านแต่ละเดือน Gaia ยังได้รับรางวัล 2007 Webware 100 รางวัลในหมวดหมู่ชุมชน
ออกัสต์ บรุกส์แบงก์
ออกัสต์ บรุกส์แบงก์ (August Brooksbank) เกิดเมื่อวันที่ 9 กุมภาพันธ์ พ.ศ. 2564 เป็นพระโอรสคนแรกใน เจ้าหญิงยูเชนี และ แจ็ก บรุกส์แบงก์ พระนัดดาคนแรกใน เจ้าฟ้าชายแอนดรูว์ และ ซาราห์ ดัชเชสแห่งยอร์ก พระราชปนัดดาคนที่ 9 ใน สมเด็จพระราชินีนาถเอลิซาเบธที่ 2 แห่งสหราชอาณาจักร อยู่ในลำดับที่ 12 ในการสืบราชบัลลังก์สหราชอาณาจักรและเครือจักรภพ
และหลังจากที่ ออกัสต์ บรุกส์แบงก์ เกิดได้ไม่กี่วัน เจ้าชายเฮนรี ดยุกแห่งซัสเซกซ์ ซึ่งมีศักดิ์เป็นพระมาตุลา (ลุงฝ่ายแม่) ได้ประกาศว่า เมแกน ดัชเชสแห่งซัสเซกซ์ ทรงพระครรภ์ที่ 2 และหากดัชเชสมีพระประสูติกาลพระบุตรพระองค์ที่ 2 ออกัส จะได้เลื่อนเป็นอันดับที่ 12 ในการสืบราชบัลลังก์ หลังจากนั้น เจ้าหญิงเบียทริซ ซึ่งมีศักดิ์เป็นพระมาตุจฉา (ป้าฝ่ายแม่) ทรงพระครรภ์และจะมีพระประสูติกาลในฤดูใบไม้ร่วงปีเดียวกัน จะมีผลให้ออกัส จะได้เลื่อนเป็นลำดับที่ 13 ในการสืบราชบัลลังก์
ซูเปอร์โบวล์ครั้งที่ 48
ซูเปอร์โบวล์ครั้งที่ 48 (Super Bowl XLVIII) เป็นการแข่งขันกีฬาอเมริกันฟุตบอลครั้งที่ 48 ของ ซูเปอร์โบวล์ และยุคสมัยใหม่ครั้งที่ 44 NFL ในเกมการชิงแชมป์ จัดแข่งขันในวันที่ 2 กุมภาพันธ์ พ.ศ. 2557 ที่สนาม MetLife Stadium ในเมืองEast Rutherford มลรัฐนิวเจอร์ซี สหรัฐอเมริกา
แดเนียล โอคอนเนลล์
แดนเนียล โอคอนเนลล์ (Dónal Ó Conaill, Daniel O'Connell) (6 สิงหาคม ค.ศ. 1775 - (15 พฤษภาคม ค.ศ. 1847) หรือที่รู้จักกันว่า “The Liberator” (ผู้ปลดปล่อย) หรือ “The Emancipator” (ผู้ปลดปล่อย) โอคอนเนลล์เป็นผู้นำทางการเมืองชาวไอริชของครึ่งแรกของคริสต์ศตวรรษที่ 19 ผู้มีบทบาทเพื่อการการปลดแอกคาทอลิก (Catholic emancipation) ซึ่งเป็นการพยายามให้ผู้นับถือโรมันคาทอลิกมีสิทธิได้รับการเลือกตั้งให้นั่งในรัฐสภาเวสต์มินสเตอร์ซึ่งโรมันคาทอลิกไม่มีสิทธิมาเป็นเวลากว่าหนึ่งร้อยปี และเป็นผู้สนับสนุนขบวนการสมาคมเพื่อการเพิกถอนการเป็นสหภาพกับอังกฤษ (Repeal Association)
ชีวิตเบื้องต้น
โอคอนเนลล์เป็นบุตรของครอบครัวโรมันคาทอลิกผู้เคยมีฐานะดีแต่มาสูญเสียที่ดิน ครอบครัวของโอคอนเนลล์สืบเชื้อสายมาจาก Uí Fidgenti และจาก Baron Inchiquin และจากตระกูลแม็คคาร์ธี มอร์ของกษัตริย์แห่งเดสมอนด์  ในบรรดาลุงของโอคอนเนลล์ก็มีแดนเนียล ชาร์ลส์ โอคอนเนลล์นายทหารไอริชในกองทัพฝรั่งเศส และป้าผู้มีชื่อเสียง Eibhlín Dubh Ní Chonaill โอคอนเนลล์ได้รับการอุปถัมภ์จากลุงผู้มีฐานะดีมอริซ "Hunting Cap" โอคอนเนลล์ให้ไปศึกษาที่ Douai ใน ฝรั่งเศส และได้รับเข้าศึกษากับ Lincoln's Inn ในปี ค.ศ. 1794 และย้ายไปศึกษากับ King's Inns ในดับลินอีกสองปีต่อมา ในระยะแรกโอคอนเนลล์ก็มีความคุ้นเคยกับผู้มีหัวรุนแรงผู้สนับสนุนการเป็นประชาธิปไตยและมุ่งมั่นที่จะนำสิทธิความเท่าเทียมทางศาสนามายังไอร์แลนด์
ดูเพิ่ม
1775 1847
3ซี 212
3ซี 212 (3C 212) เป็นเควซาร์ ที่ตั้งอยู่ในกลุ่มดาวปู
สุรยุทธ์ จุลานนท์
พลเอก สุรยุทธ์ จุลานนท์ (เกิด 28 สิงหาคม พ.ศ. 2486) เป็นนักการเมืองและอดีตทหารบกชาวไทย นายกรัฐมนตรีไทยคนที่ 24 จากการแต่งตั้งโดยคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ภายหลังเหตุการณ์รัฐประหารเมื่อวันที่ 19 กันยายน พ.ศ. 2549 และเป็นประธานองคมนตรีคนปัจจุบัน
ก่อนเข้าดำรงตำแหน่งนายกรัฐมนตรี พลเอก สุรยุทธ์ เคยดำรงตำแหน่งผู้บัญชาการทหารบก ผู้บัญชาการทหารสูงสุด และองคมนตรี
ประวัติ
พลเอก สุรยุทธ์ จุลานนท์ เกิดเมื่อวันที่ 28 สิงหาคม พ.ศ. 2486 ในค่ายจักรพงษ์ที่จังหวัดปราจีนบุรี เป็นบุตรของ พันโท พโยม จุลานนท์ บุตรของ พันเอก พระยาวิเศษสิงหนาถ (ยิ่ง จุลานนท์) ต้นตระกูลจุลานนท์ บิดาเคยดำรงตำแหน่งสูงระดับแกนนำของพรรคคอมมิวนิสต์แห่งประเทศไทย และเป็นที่รู้จักกันในนาม "สหายคำตัน" กับมารดาชื่ออัมโภช จุลานนท์ (สกุลเดิม ท่าราบ) บุตร พันเอก พระยาศรีสิทธิสงคราม (ดิ่น ท่าราบ)
พลเอก สุรยุทธ์ จุลานนท์ เป็นผู้นิยมการเดินป่าชมธรรมชาติ เป็นประธาน "มูลนิธิพิทักษ์อุทยานแห่งชาติเขาใหญ่" และเป็นที่ปรึกษาของเยาวชนกลุ่ม "รักษ์เขาใหญ่" ตั้งแต่ พ.ศ. 2535
การศึกษา
จบการศึกษาจากโรงเรียนเซนต์ฟรังซีสซาเวียร์คอนแวนต์, โรงเรียนเซนต์คาเบรียล และโรงเรียนสวนกุหลาบวิทยาลัย เลขประจำตัว ส.ก.12129 ก่อนเข้าโรงเรียนเตรียมทหาร รุ่น 1 และโรงเรียนนายร้อยพระจุลจอมเกล้า รุ่น 12 โดยสำเร็จการศึกษาเมื่อ พ.ศ. 2508
เมื่อเข้ารับราชการแล้วยังผ่านการอบรมในหลายหลักสูตรคือ
การทำงาน
พลเอก สุรยุทธ์ จุลานนท์ เริ่มรับราชการในยศร้อยตรี ตั้งแต่ พ.ศ. 2508 จากนั้นจึงไปศึกษาต่อหลักสูตรเสนาธิการทหารบก ที่สหรัฐอเมริกา และทำงานในหน่วยรบต่อสู้กับคอมมิวนิสต์ ในขณะที่บิดาก็ยังเป็นแกนนำของพรรคคอมมิวนิสต์ในขณะนั้น ใน พ.ศ. 2529–2531 พลเอก สุรยุทธ์ เป็นนายทหารคนสนิทของ พลเอก เปรม ติณสูลานนท์ นายกรัฐมนตรีในเวลานั้น
ต่อมาสมัยชวน หลีกภัย เป็นนายกรัฐมนตรี ได้แต่งตั้ง พลเอก สุรยุทธ์ ให้ดำรงตำแหน่งผู้บัญชาการทหารบกเมื่อวันที่ 1 ตุลาคม พ.ศ. 2541
ในเดือนกันยายน พ.ศ. 2545 พลเอก สุรยุทธ์ ถูกทักษิณ ชินวัตร ปรับย้ายพ้นจากตำแหน่งผู้บัญชาการทหารบกไปเป็นผู้บัญชาการทหารสูงสุด เพื่อรับผิดชอบต่อเหตุโจมตีฐานผลิตยาเสพติดในประเทศพม่าโดยพลการ
หลังจากเกษียณอายุราชการในตำแหน่งผู้บัญชาการทหารสูงสุด เมื่อวันที่ 30 กันยายน พ.ศ. 2546 พลเอก สุรยุทธ์ จุลานนท์ วางเป้าหมายไว้ว่า จะอุปสมบทและออกธุดงค์ไปในภาคอีสาน แต่ยังไม่ทันได้เข้าอุปสมบทดังที่ตั้งใจไว้ พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ แต่งตั้งให้ดำรงตำแหน่งองคมนตรีเมื่อเดือนพฤศจิกายน พ.ศ. 2546 จนเมื่อดำรงตำแหน่งองคมนตรีได้สักระยะจึงขอพระราชทานพระบรมราชานุญาตลาอุปสมบทเป็นเวลา 1 พรรษา ณ วัดป่าแห่งหนึ่งทางภาคอีสาน
การดำรงตำแหน่งที่สำคัญ
พลเอก สุรยุทธ์ จุลานนท์ เคยดำรงตำแหน่งทางทหาร และตำแหน่งพิเศษอื่นดังนี้
เหตุการณ์พฤษภาทมิฬ
ในเหตุการณ์พฤษภาทมิฬ ภายหลังจากที่ พลเอก สุจินดา คราประยูร ดำรงตำแหน่งนายกรัฐมนตรี และมีประชาชนรวมตัวกันชุมนุมตามสถานที่ต่าง ๆ เพื่อขับไล่ พลเอก สุจินดา ให้ลาออกจากตำแหน่ง ซึ่งส่งผลให้รัฐบาลของ พลเอก สุจินดา ต้องสลายการชุมนุม โดย พลเอก สุรยุทธ์ ซึ่งในขณะนั้นดำรงตำแหน่งผู้บัญชาการหน่วยบัญชาการสงครามพิเศษ จังหวัดลพบุรี ได้เป็นผู้สั่งการกองกำลังทหารเข้าตรวจค้นในบริเวณโรงแรมรัตนโกสินทร์ โดยไม่ให้ใช้อาวุธ
การเข้ารับตำแหน่งนายกรัฐมนตรี
หลังจากการเชิญเพื่อให้ช่วยรับภาระในการนำรัฐบาลชั่วคราวถึง 2 ครั้งจาก พลเอก สนธิ บุญยรัตกลิน พลเอก สุรยุทธ์ จุลานนท์ จึงเข้าดำรงตำแหน่ง นายกรัฐมนตรี เมื่อวันที่ 1 ตุลาคม พ.ศ. 2549 โดยมี พลเอก สนธิ หัวหน้า คปค. เป็นผู้รับสนองพระบรมราชโองการ
บัญชีทรัพย์สิน
คณะกรรมการป้องกันและปราบปรามการทุจริตแห่งชาติเปิดบัญชีทรัพย์สินและหนี้สินของคณะรัฐมนตรีในรัฐบาลของ พลเอก สุรยุทธ์ จุลานนท์ กรณีเข้ารับตำแหน่งเมื่อวันที่ 9 ตุลาคม 2549 พบว่า พลเอก สุรยุทธ์ มีทรัพย์สินรวม 25,246,091 บาท โดยเป็นเงินฝากธนาคารพาณิชย์ 5 บัญชี จำนวน 7,283,341 บาท หลักทรัพย์และเงินลงทุนอื่น 82,500 บาท ที่ดิน 9 แปลง มูลค่า 17,880,250 บาท
พันเอกหญิง คุณหญิงจิตรวดี จุลานนท์ (ภริยาของ พลเอก สุรยุทธ์) มีทรัพย์สินรวม 65,566,363 บาท โดยเป็นเงินฝากธนาคารพาณิชย์ 15 บัญชี จำนวน 20,620,933 บาท เงินลงทุนในหลักทรัพย์รัฐบาล 10,030,000 บาท เงินลงทุนอื่น 33,430 บาท ที่ดิน 3 แปลง มูลค่า 7 ล้านบาท บ้าน 3 หลัง มูลค่า 10 ล้าน ยานพาหนะ 3 คัน มูลค่า 3,725,000 ทรัพย์อื่น 14,157,000 บาท ซึ่งส่วนใหญ่เป็นเครื่องประดับอัญมณี ทั้งสองคนมีทรัพย์สินรวม 90,812,454 บาท
ฉายานาม
เนื่องจากรัฐบาลของ พลเอก สุรยุทธ์ จุลานนท์ ประกอบไปด้วยรัฐมนตรีที่เป็นผู้สูงอายุ และข้าราชการประจำที่เกษียณอายุแล้วจำนวนมาก สื่อมวลชนจึงตั้งฉายาให้ว่า "รัฐบาลขิงแก่" แต่ก็มีสื่อมวลชนบางแขนง ตั้งฉายาให้ว่า ยุทธ ยายเที่ยง เนื่องจากมีคดีพัวพันเกี่ยวกับการโกงที่ดินเขายายเที่ยง และโดยที่นายกรัฐมนตรีเองถูกมองว่ามุ่งเน้นการรักษาคุณธรรม จริยธรรม และในขณะเดียวกันก็ทำงานเชื่องช้า ทำให้ได้รับฉายาจากธีรยุทธ บุญมี อาจารย์ประจำมหาวิทยาลัยธรรมศาสตร์ว่าเป็น "ฤๅษีเลี้ยงเต่า" โดยตั้งล้อกับฉายาของ หม่อมราชวงศ์เสนีย์ ปราโมช อดีตนายกรัฐมนตรี ที่เคยได้รับฉายาว่า "ฤๅษีเลี้ยงลิง"
ข้อวิพากษ์วิจารณ์
นอกจากจะถูกวิพากษ์วิจารณ์จากรับตำแหน่งจากคณะรัฐประหารแล้ว พลเอก สุรยุทธ์ ยังถูกกล่าวหาในเรื่องการบุกรุกป่าสงวนและการคอรัปชั่นด้วย
การบุกรุกป่าสงวน
พลเอก สุรยุทธ์ ถูกกล่าวหาว่าครอบครองพื้นที่ป่าสงวนเขายายเที่ยง ในจังหวัดนครราชสีมา ซึ่งขัดต่อกฎหมายพื้นที่ป่าสงวนแห่งชาติ อย่างไรก็ดี กรมป่าไม้ได้พิสูจน์แล้วว่าที่ผืนนี้เป็นหนึ่งในจำนวนหลายร้อยแปลงที่เรียกว่า "พื้นที่จัดสรรแบบหมู่บ้านป่าไม้" และเอกสารสิทธิ์คือ ภบท.5 ซึ่งสามารถตกทอดได้ทางทายาทโดยธรรมเท่านั้น และแปลงที่พลเอกสุรยุทธ์ครอบครองนั้นผู้ได้รับจัดสรรโดยถูกต้องแต่แรกคือ นายเบ้า สินนอก เมื่อพลเอกสุรยุทธ์เป็นผู้นำแม่ทัพภาคที่ 2 ได้ซื้อที่ดินมาจากพันเอก สุรฤทธิ์ จันทราทิพ ซึ่งก็ซื้อมาอีกทอดหนึ่ง โปรดสังเกตว่าช่องว่างทางกฎหมายนี้ที่ทำให้บุคคลมากมายทั่วประเทศยอมเสียเงินซื้อที่ ภบท.5 ที่ไม่สามารถซื้อขายเปลี่ยนมือได้ยกเว้นตกทอด ทั้ง ๆ รู้แก่ใจว่าเมื่อรัฐเรียกคืนก็ต้องคืน พลเอก สุรยุทธ์กล่าวว่าเขาจะลาออกและคืนที่ดินนี้ (ซึ่งเขาไม่ได้ปฏิเสธว่าเขาเป็นเจ้าของ) ทันทีหากพบความผิด อารีย์ วงศ์อารยะ รัฐมนตรีว่าการกระทรวงมหาดไทย กล่าวปกป้องสุรยุทธ์ว่า "พลเอก สุรยุทธ์ ซื้อที่ดินนี้มาจากคนอื่น ดังนั้นจะต้องไปถามคน ๆ นั้นว่าที่ดินนี้เป็นพื้นที่สงวนหรือไม่"
จรัญ ดิษฐาอภิชัย อดีตคณะกรรมการสิทธิมนุษชนแห่งชาติ กล่าวว่า "ผมรับไม่ได้ที่ใครคนหนึ่งสร้างบ้านหรูหราในพื้นที่ป่าสงวน กลับเรียกตัวเองว่าเป็นผู้มีจริยธรรมและความพอเพียง"
อย่างไรก็ตาม สำนักงานคณะป้องกันและปราบปรามการทุจริตแห่งชาติ (คณะกรรมการ ปปช.) ปฏิเสธที่จะตรวจสอบคดีนี้โดยให้เหตุผลว่าไม่มีอำนาจไปตรวจสอบ กล้าณรงค์ จันทิก หนึ่งในกรรมการ ปปช. กล่าวว่า พลเอก สุรยุทธ์ เกษียณจากกองทัพเมื่อ พ.ศ. 2546 แต่เพิ่งมาฟ้องร้องกัน 4 ปีหลังเกษียณ คณะกรรมการ ปปช. ไม่สามารถสอบสวนคดีที่มีอายุเกิน 2 ปีหลังจากเกษียณได้
การฉ้อราษฎร์บังหลวง
พลเอก สุรยุทธ์ ชื่นชอบสะสมโมเดลรถไฟ เขาถูกกล่าวหาว่าครอบครองโบกี้รถไฟ 4 โบกี้ ไว้ที่บ้านเขายายเที่ยง จังหวัดนครราชสีมา อย่างผิดกฎหมาย พลเอก สุรยุทธ์กล่าวว่าจริง ๆ แล้วเขามีมากกว่า 4 โบกี้ แต่ทั้งหมดเป็นรถไฟจำลองขนาดเล็กวิ่งด้วยไฟฟ้า อยู่ในกรุงเทพฯ และได้มาอย่างถูกต้องตามกฎหมาย
อย่างไรก็ตาม หนังสือพิมพ์ข่าวสดฉบับวันที่ 26 ธันวาคม พ.ศ. 2549 ได้เผยแพร่ภาพสิ่งปลูกสร้างคล้ายรางรถไฟที่อยู่บนเขาใกล้ที่พักของ พลเอก สุรยุทธ์ ที่เขายายเที่ยง ซึ่งก่อนการสิ้นสุดการดำรงตำแหน่ง พลเอก สุรยุทธ์ ได้เชิญสื่อมวลชนราว 40 คน ขึ้นไปเยี่ยมชมและทานอาหารกลางวัน ณ บ้านพักบนเขายายเที่ยงดังกล่าว จึงปรากฏความจริงว่าสิ่งที่ดูคล้ายโบกี้รถไฟนั้นคืออาคารที่ปลูกอยู่ใกล้กับตัวบ้านพัก
หลังจากที่มีการชุมนุมบนหมู่บ้านเขายายเที่ยง และด้วยเกรงว่าชาวบ้านอีกมากที่ครอบครองที่ดินลักษณะเดียวกันจะได้รับผลกระทบ พลเอก สุรยุทธ์ จึงให้เจ้าหน้าที่ที่เกี่ยวข้องมารับมอบที่ดินที่มีปัญหาของตนกลับไปพร้อมสิ่งปลูกสร้างทั้งหมดโดยไม่รื้อถอน
รางวัลและเกียรติยศ
พลเอก สุรยุทธ์ จุลานนท์ ได้รับพระราชทานยศนายกองใหญ่แห่งกองอาสารักษาดินแดนเป็น พลเอก พลเรือเอก พลอากาศเอก นายกองใหญ่ สุรยุทธ์ จุลานนท์ เมื่อ พ.ศ. 2550
เครื่องราชอิสริยาภรณ์
พลเอก สุรยุทธ์ จุลานนท์ ได้รับพระราชทานเครื่องราชอิสริยาภรณ์ทั้งในประเทศและต่างประเทศ ดังนี้
อีริก คาร์เมน
อีริก คาร์เมน (Eric Carmen) เกิดเมื่อวันที่ 11 สิงหาคม ค.ศ. 1949 ที่คลีฟแลนด์ รัฐโอไฮโอ สหรัฐอเมริกา เป็นนักร้อง นักแต่งเพลง นักกีตาร์ มือคีย์บอร์ด เขามีเพลงโด่งดังหลายเพลงในคริสต์ทศวรรษ 1970 และ 1980 แรกทีเป็นสมาชิกวงแรสปืเบอร์รีส์ (มีซิงเกิ้ลระดับแผ่นเสียงทองคำอย่าง "Go All The Way") และจากนั้นในฐานะศิลปินเดี่ยวอย่างเพลง "All By Myself" "Hungry Eyes" และ "Make Me Lose Control"
1949
คอซอวาร์ซูเปอร์คัพ
คอซอวาร์ซูเปอร์คัพ เป็นการแข่งขันฟุตบอลประจำปีของประเทศคอซอวอ โดยเป็นการพบกันระหว่างทีมชนะเลิศฟุตบอลซูเปอร์ลีกออฟคอซอวอกับทีมชนะเลิศคอซอวาร์คัพ การแข่งขันจัดขึ้นครั้งแรกใน ค.ศ. 1992 และได้รับการรับรองจากยูฟ่าใน ค.ศ. 2016
ทีมชนะเลิศในปัจจุบัน คือเฟโรนีเกลี ซึ่งชนะเลิศซูเปอร์คัพนี้โดยอัตโนมัติ เนื่องจากพวกเขาชนะเลิศทั้งฟุตบอลซูเปอร์ลีกและฟุตบอลคัพในฤดูกาลที่ผ่านมา
กบฏยังเติร์ก
กบฏยังเติร์ก หรือ กบฏเมษาฮาวาย เป็นความพยายามรัฐประหารระหว่างวันที่ 1–3 เมษายน พ.ศ. 2524 เพื่อยึดอำนาจการปกครองจากรัฐบาลนายกรัฐมนตรี พล.อ. เปรม ติณสูลานนท์ โดยกลุ่มผู้ก่อการส่วนใหญ่เป็นนายทหารที่สำเร็จการศึกษาจากโรงเรียนนายร้อยพระจุลจอมเกล้า รุ่น 7 หรือรุ่นยังเติร์ก ซึ่งขณะนั้นมีตำแหน่งเป็นผู้บังคับบัญชากองกำลังต่าง ๆ อยู่ในกองทัพบก
กบฏเมษาฮาวาย
“กบฏเมษาฮาวาย” หรือที่เรียกอีกกันในอีกชื่อว่า “กบฏยังเติร์ก” เป็นความพยายามก่อรัฐประหารเมื่อวันที่ 1 - 3 เมษายน พ.ศ. 2524 เพื่อยึดอำนาจการปกครองของพล.อ. เปรม ติณสูลานนท์ นายกรัฐมนตรี ผู้ก่อการประกอบด้วยนายทหารซึ่งจบจากโรงเรียนนายร้อยพระจุลจอมเกล้า รุ่น 7 หรือรุ่นยังเติร์ก ได้แก่
ไปไว้ที่หอประชุมกองทัพบก และออกแถลงการณ์คณะปฏิวัติ มีใจความว่า
" เนื่องจากสถานการณ์ของประเทศทุกด้านกำลังระส่ำระส่ายและทรุดลงอย่างหนัก เพราะความอ่อนแอของผู้บริหารประเทศ พรรคการเมืองแตกแยก ทำให้เสถียรภาพของรัฐบาลสั่นคลอน จึงเป็นจุดอ่อนให้มีคณะบุคคลที่ไม่หวังดีต่อประเทศเคลื่อนไหว จะใช้กำลังเข้ายึดการปกครองเพื่อเปลี่ยนแปลงการปกครองเป็นแบบเผด็จการถาวร ดังนั้นเพื่อความปลอดภัยและอยู่รอดของประเทศ คณะปฏิวัติซึ่งประกอบด้วยทหารบก ทหารเรือ ทหารอากาศ ตำรวจ และพลเรือน จึงได้ชิงเข้ายึดอำนาจการปกครองของประเทศเสียก่อน "
พล.อ. เปรม ติณสูลานนท์ ได้กราบบังคมทูลเชิญพระบาทสมเด็จพระเจ้าอยู่หัว, สมเด็จพระนางเจ้าสิริกิติ์ พระบรมราชินีนาถ และพระบรมวงศานุวงศ์ เสด็จพระราชดำเนินไปประทับที่ กองทัพภาคที่ 2 ค่ายสุรนารี จังหวัดนครราชสีมา ตั้งกองบัญชาการตอบโต้ และใช้อำนาจปลดผู้ก่อการออกจากตำแหน่งทางทหาร โดยได้กำลังสนับสนุนจาก พล.ต. อาทิตย์ กำลังเอก รองแม่ทัพภาคที่ 2
การกบฏสิ้นสุดลงโดยไม่ได้มีการต่อสู้กัน โดยเกิดขึ้นและจบลงอย่างรวดเร็วเสมือนฝันหรือเป็นการแสดง ประจวบกับเกิดขึ้นเมื่อต้นเดือนเมษายนตรงกับวันเอพริลฟูลส์ ซึ่งตามธรรมเนียมชาวตะวันตกถือเป็นวันที่ผู้คนโกหกใส่กันได้ จึงได้อีกชื่อนึงในเชิงเหยียดหยันจากสื่อมวลชนว่า “กบฏเมษาฮาวาย” ผู้ก่อการเดินทางออกนอกประเทศ พันเอกมนูญ รูปขจร ลี้ภัยที่ประเทศเยอรมนี ก่อนจะได้รับพระราชทานอภัยโทษ ได้รับนิรโทษกรรมทางการเมือง และได้รับการคืนยศทางทหาร ในเวลาต่อมา ภายหลังเหตุการณ์ พล.ต. อาทิตย์ กำลังเอก ซึ่งเป็นกำลังสำคัญคุมกำลังทหารต่อต้าน ได้รับความไว้ใจจาก พล.อ. เปรม ติณสูลานนท์ เป็นอันมาก ได้เลื่อนเป็นพลโท แม่ทัพภาคที่ 1 คุมกองกำลังรักษาพระนคร และเป็นผู้ช่วยผู้บัญชาการทหารบก ใน 6 เดือนต่อมา
ผู้ก่อการ
ผู้ก่อการประกอบด้วยนายทหารซึ่งจบจาก จปร.7 ได้แก่ พ.อ. มนูญกฤต รูปขจร
(กองพันทหารม้าที่ 4 กองพลที่ 1 รักษาพระองค์; ในขณะนั้นใช้ชื่อว่า มนูญ รูปขจร),